Document ID: 31999D0486

KOMMISSIONENS BESLUTNING
af 2. juli 1999
om ændring af beslutning 94/269/EF om særlige betingelser for import af fiskerivarer og akvakulturprodukter med oprindelse i Colombia
(meddelt under nummer K(1999) 1826)
(EØS-relevant tekst)
(1999/486/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 91/493/EØF af 22. juli 1991 om sundhedsmæssige betingelser for produktion og afsætning af fiskerivarer(1), senest ændret ved direktiv 97/79/EF(2), særlig artikel 11, og
ud fra følgende betragtninger:
(1) I henhold til artikel 1 i Kommissionens beslutning 94/269/EF af 8. april 1994 om særlige betingelser for import af fiskerivarer og akvakulturprodukter med oprindelse i Colombia(3), senest ændret ved beslutning 96/31/EF(4), er "Ministerio de Salud - Diovisión de Alimentos" den myndighed i Colombia, der er ansvarlig for at kontrollere og attestere, at fiskerivarer og akvakulturprodukter opfylder kravene i direktiv 91/493/EØF;
(2) som følge af en omstrukturering af de colombianske myndigheder er ansvaret for sundhedscertifikater for fiskerivarer nu overgået fra "Ministerio de Salud - Divisón de Alimentos" til "Instituto Nacional de Vigilancia de Medicamentos y Alimentos (INVIMA)", og denne nye myndighed er i stand til at føre effektivt tilsyn med anvendelsen af den gældende lovgivning; der skal derfor foretages en tilsvarende ændring af den ansvarlige myndighed, der blev udpeget ved Kommissionens beslutning 94/269/EF;
(3) formuleringen af beslutning 94/269/EF bør harmoniseres med Kommissionens senere vedtagne beslutninger om særlige betingelser for import af fiskerivarer og akvakulturprodukter med oprindelse i visse tredjelande;
(4) de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -
VEDTAGET FØLGENDE BESLUTNING:
Artikel 1
I beslutning 94/269/EF foretages følgende ændringer:
1) Artikel 1 affattes således: "Artikel 1
'Instituto Nacional de Vigilancia de Medicmanetos y Alimentos (INVIMA)' er den myndighed i Colombia, der har ansvaret for at kontrollere og attestere, at fiskerivarer og akvakulturprodukter opfylder kravene i direktiv 91/493/EØF."
2) Artikel 2 affattes således: "Artikel 2
Fiskerivarer og akvakulturprodukter med oprindelse i Colombia skal opfylde følgende krav:
1) Hver sending skal ledsages af originalen til et sundhedscertifikat, der er nummereret, behørigt udfyldt, dateret og underskrevet, og som kun består af et blad, jf. modellen i bilag A.
2) Varerne skal komme fra godkendte virksomheder, fabriksfartøjer og kølelagre eller registrerede frysefartøjer, der er angivet i bilag B.
3) Medmindre der er tale om frosne fiskerivarer i løs vægt til fremstilling af konserves, skal alle pakker være påtrykt 'COLOMBIA' med ikke-slettelige bogstaver og et ligeledes ikke-sletteligt godkendelses- eller registreringsnummer for virksomheden, fabriksfartøjet, kølelageret eller frysefartøjet, som har leveret varerne."
3) Bilag A erstattes af bilaget til denne beslutning.
Artikel 2
Denne beslutning er rettet til medlemsstaterne.
Udfærdiget i Bruxelles, den 2. juli 1999.

Labels: 0
3
18
6